Joseph Maréchal

Joseph Maréchal (* 1. júl 1878, Charleroi, Belgicko† 11. december 1944, Leuven) bol belgický jezuita, katolícky kňaz, významný predstaviteľ novoscholastickej filozofie.

 Životopis 
Do Spoločnosti Ježišovej vstúpil v roku 1895. Následne študoval filozofiu, teológiu, psychológiu a zoológiu. V roku 1905 získal na univerzite v Leuvene doktorát z prírodných vied.

Za kňaza bol vysvätený v roku 1908.

V rokoch 1919 až 1935 pôsobil ako profesor filozofie na jezuitskej teologickej fakulte v Leuven-Eegenhovene.

Maréchal konfrontoval novotomizmus s filozofiou Immanuela Kanta a nemeckého idealizmu. Známymi sa stali aj jeho štúdie o psychológii mystikov.

Vo svojom najvýznamnejšom diele – Le point de départ de la métaphysique (Východiskový bod metafyziky) – predstavil unikátnu syntézu Kantovej teórie poznania a metafyziky poznania Tomáša Akvinského.

Maréchal interpretoval Kantove apriórne podmienky poznania v zmysle scholastickej náuky o formálnom objekte poznania (obiectum formale). Rozum (nem. Vernunft) má však v Maréchalovej filozofii, na rozdiel od Kanta, nielen regulatívnu funkciu, ale dokáže „uchopiť“ samotné bytie. Na poznávaní bytia má svoj podiel tiež rozvažovanie (nem. Verstand) a zmyslové vnímanie.

Maréchal sa významnou mierou zaslúžil o rozvoj novoscholastiky, predovšetkým tzv. transcendentálneho tomizmu. Jeho nasledovníkmi boli napr.: Bernard Lonergan, Karl Rahner, Johannes Baptist Lotz.

 Výber z diela 
 Le point de départ de la métaphysique. 5. zväzkov. 1922 – 1947.
 Études sur la psychologie des mystiques. 1. zväzok: 1924; 2. zväzok: 1937.
 Précis d'histoire de la philosophie moderne. 1933

 Literatúra 
 GEYER, Carl-Friedrich. Joseph Maréchal. In: Biographisch-Bibliographisches Kirchenlexikon. Band 5. Herzberg: Bautz, 1993. ISBN 3-88309-043-3. 
 HEINZ, Rudolf. Französische Kantinterpreten im 20. Jahrhundert. Bonn: Bouvier, 1966.
 LOTZ, Johannes Baptist Lotz: Joseph Maréchal. In: CORETH, Emerich, et al. (ed.). Christliche Philosophie im katholischen Denken des 19. und 20. Jahrhunderts. Bd. 2.                                                                       Graz: Styria, 1988. S. 453 – 469.
 MUCK, Otto. Die transzendentale Methode in der scholastischen Philosophie der Gegenwart. Innsbruck: Rauch, 1964.
 PFAFFELHUBER, Mechthild. Die Kant-Rezeption bei Marechal und ihr Fortwirken in der katholischen Religionsphilosophie. Freiburg im Breisgau, 1970.
 RIEß, Klaus. Gott zwischen Begriff und Geheimnis. Zu einem Ende natürlicher Theologie als Aufgang neuzeitlicher Religionsphilosophie. Sankt Ottilien: EOS Verlag, 1991. ISBN 3-88096-247-2.
 UHLIG, Petra. Analyse und Kritik der Petzelt-Schule bezüglich ihrer sogenannten „Überwindung“ von Empirie und Hermeneutik und ihre Philosophie-historischen Quellen. Leipzig, 1986.

 Externé odkazy 
 https://portal.dnb.de
 https://www.ub.uni-freiburg.de
 https://www.uibk.ac.at

 Zdroj 

Kategória:Belgickí filozofi
Kategória:Filozofi 20. storočia
Kategória:Rímskokatolícki filozofi
Kategória:Osobnosti zo Charleroi
Kategória:Belgickí jezuiti